hu de hu hu hu hu hu hu en hu eo hu hu en hbs_lat hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
Sándor Imre PR-Díj 2013. kiírás – CCO Magazin
A Magyar Public Relations Szövetség ismét meghirdeti az ügynökségeknek szánt díját, amelynek névadója Sándor Imre (1933-2007), a hazai kommunikációs iparág egyik elméleti megalapozója, professzor emeritus, a Corvinus Egyetem Média, Marketingkommunikáció és Telekommunikáció Tanszékének korábbi vezetője.
A díj egyfajta minősítés, amely évente a szakmai zsűri által legjobbnak ítélt pályázatokat – hírnévmenedzsment munkákat és kampányokat – ismeri el anélkül, hogy a különböző pályamunkák között rangsor felállítására törekedne. Ami jó, az önmagában jó, és a szakmánkban nincs két egyforma ügyfél, feladat vagy szituáció sem. A Magyar Public Relations Szövetség bízik abban, hogy ez a díj hozzájárul a public relations szakma, és különösen az ügynökségek munkájának elismertetéséhez és a szakmai színvonal további növeléséhez.
Minden olyan, Magyarországon bejegyzett kommunikációs ügynökség – legyen az tisztán PR-ügynökség vagy marketingkommunikációs ügynökség, vagy bármely vegyes szakmai profilú szolgáltató cég –, amely a 2012-es évben a pályázati kiírásnak megfelelő munkát végzett.
A Szövetség nem fogad el politikai és/vagy pártokhoz kötődő kampányokat és vallási tárgyú, vagy egyház(ak)hoz kötött pályamunkákat sem – kivéve a kifejezetten társadalmi jellegű, jótékonysági, katasztrófa-enyhítési, és kisebbségi felzárkóztató kommunikációs kampányokat.
Olyan a 2012-es évben folyamatos, de minimum 6 hónapon keresztül az ügyfél számára végzett, több PR-szakterületre kiterjedő ügynökségi tevékenység, amely mérhetően hozzájárul a vállalat/szervezet reputációjának javításához, a hírnév fejlesztéséhez, megőrzéséhez, az esetlegesen sérült hírnév helyreállításához. Az értékelésnél hangsúlyosan számít a megbízó szervezet vezetésének nyújtott tanácsadói tevékenység tartalma. A pályázatok elbírálása során előnyt jelent az ügyfél pozitív értékelése a munkáról. (Amennyiben a pályázónak erre módja van, csatolja be az ügyfél véleményét, elismerő levelét, vagy nyilatkozatát.)
Olyan, a 2012-es évben végzett, időben egyértelműen behatárolható, mérhető eredménnyel rendelkező kommunikációs aktivitás, amely a PR-szakma klasszikus szakterületei közül legalább egyet azonosít, és módszertanában többféle megoldást is hasznosít (a sajtókapcsolatoktól, a digitális kommunikáción keresztül, a rendezvényszervezésig).
A pályázatokat – mindkét kategóriában – elbíráló zsűri a Magyar PR Szövetség elnökségének és jogi tagjainak képviselőiből áll:
Dr. Szeles Péter, az MPRSZ elnöke
Mayer Zsolt, az MPRSZ vállalatokért felelős alelnöke, a MARS Magyarország Public Affairs igazgatója
Nagy József, a NAV főosztályvezetője, elnöki kabinet tagja
Perlaky-Papp József, a BKÜF docense
Rajné Admecz Ildikó, pénzügyi tanácsadó
Takács János, az Electrolux Lehel Kft cégvezetője
A nevezési díj mindkét kategóriában egységesen 30.000 Ft + ÁFA.
Azon ügynökségek, amelyek a Magyar Public Relations Szövetség jogi tagjai, korlátlan számú pályázatot nyújthatnak be INGYENESEN.
Jelentkezési határidő: 2013. május 21.
Eredményhirdetés: 2013. június második fele.
A pályázat részletes kiírása az MPRSZ honlapján olvasható.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin